burgasdotpro/wikipedia huggingface dataset:
Kóiči Tanaka

Kóiči Tanaka, B. S. ("Tanaka Kóiči"; * 3. august 1959, Tojama, Japonsko) je japonský analytický chemik a vedecký pracovník v oblasti elektrického inžinierstva, ktorému bola v roku 2002 udelená Nobelova cena za chémiu „"za rozvoj mäkkej laserovej desorpcie a ich využitie na ionizáciu biologických makromolekúl"“, spoločne s Johnom Fennom a Kurtom Wüthrichom „"za vývoj metód na identifikáciu a štruktúrne analýzy biologických makromolekúl"“. Od roku 2010 pôsobí ako generálny manažér Laboratória pokročilej vedy a technológie Kóičiho Tanaku v japonskej spoločnosti Shimadzu Corporation.
Život.
Kóiči Tanaka sa narodil 3. augusta 1959 v meste Tojama, hlavnom meste rovnomennej prefektúry v Japonsku. Pretože jeho matka zomrela mesiac po pôrode a jeho otec bol fyzicky slabý, Tanaka vyrastal v rodine svojho strýka, ktorý vlastnil predajňu a opravovňu tesárskeho náradia.
Po absolvovaní Tojamskej mestskej strednej školy Šibazono (19721975) a Tojamskej strednej školy Čubu (19751978), známej ako jednej z najlepších v prefektúre Tojama, nastúpil na Katedru elektrického inžinierstva Technologickej fakulty Univerzity Tohoku v meste Sendai. Podľa vlastného vyjadrenia si tento smer štúdia vybral z dôvodu svojho dlhodobého záujmu o elektrotechniku a vízie lepšieho uplatnenia po skončení školy. Spromoval v roku 1983 ako "Bachelor of Science" (B. S.) a následne sa neúspešne pokúšal zamestnať ako elektrotechnický inžinier v niektorom z japonských výrobcov elektroniky. S pomocou svojho univerzitného mentora Sabura Adačiho nastúpil do Shimadzu Corporation, spoločnosti vyrábajúcej medicínske zariadenia, kde sa zapojil do šesťčlenného tímu vyvíjajúceho komponentnú technológiu pre analytické prístroje, v rámci elektrotechnickej sekcie Ústredného výskumného laboratória.
Osobný život.
V máji 1995 sa zosobášil s Juko Ikegami.
František Hrdlička

František Hrdlička môže byť:
Agastrofos

Agastrofos ("Agastrofos") je v gréckej mytológii syn Paióna z Paionie.
Agastrofos je postavou Homérovej Iliady. Jeho meno zaznie v jedenástom speve, kde ho Homér opisuje ako dobrého oštepára, ktorého aj napriek tomu oštepom smrteľne zraní Tydeov syn Diomédes. Hovoria o tom Homérove verše:„"Vtedy sa pozeral z Idy syn Kronov a bitku všetkých vojsk rozvinul do rovnováhy – muž muža tam navzájom hubil. Chrabrému Agastrofovi, ktorému otcom bol Paión, prebodol bedro Tydeov syn svojou kopijou. Voz nablízku nemal ranený, aby v ňom ušiel, čím v jeho duši zmätok nastal, lebo vozataj s koňmi bol ďaleko, hrdina pešo zúril medzi bojovníkmi, až milý život svoj stratil."" Potom, ako Agastrofos umrel, Diomedes mu zvliekol z tela zbroj.
Majstrovstvá Ázie vo faustbale 2014

Majstrovstvá Ázie vo faustbale 2014 boli 1. Majstrovstvá Ázie vo faustbale mužov, ktoré organizuje Medzinárodná faustbalová asociácia (IFA). Konali sa od 10. apríl11. apríla 2014 v meste Láhaur, v Pakistane, za účasti 4 tímov. Pôvodne sa malo na turnaji predstaviť až 5 družstiev, okrem zúčastených aj Afganistan. Zápasy sa hrali v "Punjab Stadium University of Lahore". Titul získalo domáce družstvo Pakistanu, ktoré vo finále zvíťazilo nad Indiou. 
V Pakistane sa v novembri 2012 uskutočnil medzinárodný priateľský turnaj, na ktorom sa predstavili tímy Afganistanu, Indie, Jemenu, Jordánska, Nepálu, Srí Lanky a Sýrie.
Výsledky.
Základná skupina.
Vzhľadom na to, že posledné dva zápasy v skupine nemali pre umiestnenie žiadny význam, na druhý deň sa uskutočnili priamo zápasy play-off.
2 Brothers on the 4th Floor

2 Brothers on the 4th Floor (doslova "Dvaja bratia na štvrtom poschodí") je holandská tanečná eurodance skupina ktorú založili dvaja bratia Martin a Bobby Boerovci. Skupina bola úspešná v niekoľkých krajinách ako Holandsko, Belgicko, Nemecko, Česko, Nórsko, Fínsko, Južná Afrika, Čile, Izrael, či v Spojenom kráľovstve a Spojených štátoch. 
Od roku 1993 skupinu vo väčšine ich skladbách reprezentovala speváčka Des'Ray a raper D-Rock.
1990 – 1992: Začiatky.
Začiatky bratov Boerových boli začiatkom deväťdesiatych rokov, kedy prvýkrát experimentovali s hudbou vo vlastnom byte v Utrechte. Prvý zlom nastal v roku 1990 keď ich prvý vydaný singel „Can't Help Myself“ sa dostal do holandských rozhlasových staníc a stal sa medzinárodným hitom. Bratia neskôr stretli rapera Da Smooth Baron MCho a speváčku Peggy The Duchess a spoločne s Gale Robinsonom začali odohrávať koncerty. Vydali spoločne ich ďalší singel, „Turn Da Music Up“ ktorý bol menej úspešný, ale značne napomohol kapele získať meno a popularitu.
V roku 1992 sa ale skupina rozdelila a Martin Boer sa presťahoval do nového profesionálneho štúdia kde začal robiť remixy pod názvom "Dancability Productions", čo boli vlastne remixy pre umelcov ako je Becky Bell, Twenty 4 Seven a Luv' (pre ich Megamix '93). Medzi tým jeho brat Bobby navrhoval covery a CD nosiče pre ostatných umelcov.
1993 – 1994: Návrat a hit "Dreams".
V roku 1993 a dvoch vydaných skladbách sa skupina opäť rozhodla pokračovať. Bobby a Martin boli opäť spolu a v novom štúdiu vyprodukovali nový singel „Never Alone“ v ktorom prvýkrát pôsobila nová formácia skupiny a to speváčka Des'Ray a raper D-Rock. Úspešnosť skladby „Never Alone“ bola tak vysoká že dostala zlaté ocenenie v Holandsku za rok 1993. 
V roku 1994 nasledoval album "Dreams" a skladba „Dreams (Will Come Alive)“ ktorá dostala zlaté ocenenie a dodnes sa označuje za najpopulárnejšiu skladbu 2 Brothers on the 4th Floor. V rovnakom roku vyšla skladba „Let Me Be Free“ sa umiestnila v rebríčku TOP10 v Holandsku. 
1995 – 1996: Album "2".
V roku 1995, Martin a Bobby začali nahrávanie druhého albumu. V rovnakom roku vyšli skladby ako „Fly (Through The Starry Night)“, „Come Take My Hand“ a „Fairytales“.
Rok 1996 priniesol album "2" a skladby ako „Mirror of Love“, „There's A Key“ a „One Day“.
1997 – 2001: Skladby.
V marci 1998 vydali singel „Do U Know“. Koncom roka 1998 nasledovala skladba „The Sun Will Be Shining“.
5. februára 1999, vyšiel singel „Heaven Is Here“. 29. októbra rovnakého roku vydali singel „Living In Cyberspace“. 
16. júna 2000, vyšiel singel „Wonderful Feeling“. 
29. júna 2001, bol vydaný singel „Stand Up And Live“ ktorý bol posledným singlom skupiny 2 Brothers on the 4th Floor.
Skladby ktoré boli vydané boli kombinované s novou produkciou a mali sa vyskytovať aj na novom albume ktorý bol pripravovaný na rok 2001, ale po problémoch z nahrávacou spoločnosťou tretí album skupiny 2 Brothers on the 4th Floor nikdy nevyšiel.
Józef Aumiller

Józef Aumiller (* 15. marec 1892, Varšava – † 20. jún 1963, Wieleń) bol poľský medailista a sochár, dizajnér poštových známok a mincí.
Vyučil sa v škole umeleckopriemyselnej a škole výtvarných umení vo Varšave. Až do roku 1925 pôsobil vo svojom ateliéri, vytváral reliéfy, náhrobky, sochy, portréty a návrhy pre kovopriemysel v oblasti umenia. V rokoch 1925 – 1939 bol umeleckým riaditeľom Národnej mincovne vo Varšave. Od roku 1951 bol profesorom na Akadémii výtvarných umení vo Varšave. Jeho práca zachytáva rôzne fázy od klasicizmu cez formizmus k impresionizmu a expresionizmu. Robil početné návrhy mincí a medailí, mimo iné – "Poľský vstup do Spoločnosti národov" (1926), "Wladyslaw Reymont" (1926) a "Vincent van Gogh" (1962).
Česká moderna

Česká moderna bola skupina mladej generácie českých spisovateľov v 90. rokoch 19. storočia.
Vznik a vývoj.
Skupina sa sformovala na základe Manifestu Českej moderny, ktorý vyšiel v roku 1895 v časopise Rozhledy. Jeho autorom bol básnik Josef Svatopluk Machar.
Kvôli vnútornej nejednotnosti mala skupina len krátke trvanie.
Charakteristické znaky.
Vzhľadom na rôznorodé zameranie vtedajších spisovateľov, skupina nemala jednotný umelecký program. Naproti tomu presadzovala právo na "osobité poňatie" tvorby a "individualizmus" (nezávislosť od spoločenských noriem). Jednotiacim prvkom príslušníkov skupiny však bol "nonkonformizmus" (rozchod s vládnucou politikou). Programové vyhlásenie sa teda týkalo skôr politickej situácie, ako umenia.
Výrazne sa líšila od predchádzajúcej generácie v českej literatúre. Ostro útočila proti tvorbe lumírovcov aj realistov. Predstavitelia Českej moderny nadväzovali na dielo Karla Havlíčka Borovského a Jana Nerudu.
Ruchovci

Ruchovci (takzvaná "škola národní") boli českí básnici a spisovatelia narodení medzi rokmi 1845 – 1855. Pochádzajú napospol zo zámožnejších stredných vrstiev alebo inteligencie. Almanach Ruch, ktorý prvýkrát vyšiel v roku 1868 pri príležitosti položenia základného kameňa Národného divadla, sa nápadne odlišoval od almanachu Máj. Vanulo z neho nadšenie, odhodlané vlastenectvo. U ruchovcov znovu ožíva myšlienka slovanskej jednoty a do jej utopickej vízie preniká ohlas súdobého sociálneho anarchizmu (Svatopluk Čech). Prispievali do časopisu Osvěta.
Program ruchovcov.
Požadovali účinné vlastenectvo, obracali sa k slovanskému východu, najmä k Rusku a sledovali so sympatiami oslobodzovacie boje balkánskych Slovanov (Eliška Krásnohorská, Josef Holeček). Zdôraznili aj potrebu užšieho zväzku so slovenským národom (Adolf Heyduk, Rudolf Pokorný, Frantíšek Táborský). Horlivo prekladali zo slovenských literatúr, pričom prevažuje záujem o romantickú poéziu. Obnovujú vo svojej tvorbe historickú tematiku. Silný je záujem o vidiek a posolstvo, v ktorom sa konštatuje základ národa a ochrana pred rastúcou diferenciáciou národnej spoločnosti. Vlastenecká poézia tejto generácie máva podobu reflexívnej lyriky alebo epiky s historickými či alegorickými látkami, horlí pre národnú jednotu a vyzýva k politickej aktivite. Formu aj umelecké prostriedky čerpajú básnici čiastočne z ľudovej piesňovej formy, v epických útvaroch napodobňujú baladu. Popri tom však vytvárajú aj vzrušený patetický sloh, zaťažený rétorikou (Čech, Krásnohorská). V porovnaní s májovcami sú básnici združení okolo almanachu Ruch tradičnejšie v látke i forme. Redaktorom almanachu bol J. V. Sládek, ktorý neskôr z Ruchu vystúpil a pridal sa k lumírovcom. Asi najhodnotnejšiu báseň, "Husita na Baltu", tam vložil Svatopluk Čech. Jedinou kritickou osobnosťou bola Eliška Krásnohorská. Almanach mal asi dvadsať prispievateľov, z ktorých zostalo literatúre verných len niekoľko.
Lumírovci

Lumírovci je označenie skupiny českých spisovateľov 70. a 80. rokov 19. storočia, ktorí sa združovali okolo časopisu Lumír. Spoločne s ruchovcami tvorili novú generáciu spisovateľov, ktorá preberala vplyv po odchádzajúcich májovcoch. Ich najväčšou snahou bolo povzniesť českú literatúru na európsku úroveň.
Dobový kontext.
Posledná tretina 19. storočia sa vyznačovala aktivizáciou kultúrneho života v českých krajinách. Roku 1881 (1883) bolo otvorené Národné divadlo, 1882 bola Univerzita Karlova rozdelená na časť českú a nemeckú, vznikajú nové nakladateľstvá (napr. roku 1871 nakladateľstvo Jan Otto, roku 1872 nakladateľstvo J. R. Vilímka) a vychádza množstvo almanachov (napr. roku 1868 almanach Ruch, roku 1871 Anemonky roku 1878 nový almanach Máj). Do stredu verejného záujmu sa opäť dostávajú Rukopis královédvorský a Rukopis zelenohorský.
Charakteristika.
Cieľom lumírovcov bolo priblížiť české písomníctvo vyspelým európskym literatúram. Prostredníctvom prekladov (predovšetkým z románskej literatúry) uvádzali do českej literatúry európske trendy, ako tematické tak formálne. 
Literárne veľa experimentovali, objavujú sa u nich napríklad doteraz v českej literatúre nezvyčajné básnické formy – sonet, gazel, rondel. Nestotožňovali sa s požiadavkou, že literatúra má predovšetkým slúžiť národu. Filozofickým základom ich tvorby sa stala myšlienka, že ľudstvo sa neustále vyvíja k humanite.
Predstavitelia.
Delenie spisovateľov na májovcov, ruchovcov a lumírovcov je len orientačné a často zjednodušujúce. Kniha "Panorama české literatury" medzi lumírovcov a ich epigónov radí nasledujúcich spisovateľov:
Časťou svojej tvorby:
Spor medzi ruchovcami a lumírovcami.
K vymedzovaní oboch skupín spisovateľov došlo na základe sporu, ktorý zapálila Eliška Krásnohorská svojou staťou "Obraz novějšího básnictví českého" (Časopis národního muzea, 1877). V nej sa dovoláva básnika rýdzo národného. Jeho opak potom vidí vo Vrchlickom. Maliar Soběslav Pinkas naopak o dva roky neskôr kritizoval Hálka, českej literatúre vytkol jej uzavretosť a vyzdvihol lumírovcov. V následných sporoch sa počala profilovať škola "kozmopolitní" (lumírovci) a škola "národní" (ruchovci).
Májovci

Májovci bola výrazná literárna skupina českých básnikov a prozaikov druhej polovice 19. storočia, ktorá nadväzovala na odkaz Karla Hynka Máchu, Karla Havlíčka Borovského a Karla Jaromíra Erbena.
Po páde Metternichovho absolutizmu (revolučný rok 1848) sa na scéne objavila mladá generácia, ktorá sa zaoberala problematikou mestského života a súčasných sociálnych problémov. Nastáva kultúrna a spoločenská obroda. Zažívajú dobu porevolučných rokov Bachovského absolutizmu a dočasné potlačenie snáh obrodencov o lepšie postavenie českého národa v rámci Rakúsko-Uhorska.
Roku 1858 bol vydaný almanach "Máj", ktorý sa stal ústredným spájajúcim dielom skupiny. Májovci sa vo svojej tvorbe primárne snažili zachytiť skutočnosť, tak ako ju v okolitom svete videli, a to aj s jej negatívnymi črtami. Odkazovali sa nielen na českú kultúru, ale inšpirovali sa aj smermi európskej tvorby (kozmopoliti). Neobracali sa len do českej histórie, ale kládli dôraz na súčasný okolitý svet, čo sa prejavilo aj v častej publicistickej tvorbe. Vďaka ich práci došlo k povzneseniu českej literatúry na európsku úroveň.
Boli založené spolky Hlahol, Sokol, Umělecká beseda, vychádzajú noviny a časopisy: Národní listy, Čas, Lumír, Květy a i. Vychádza Ottův slovník naučný, je realizovaná Tylova myšlienka – Národného divadla.
Rok na vsi

Rok na vsi s podtitulom Kronika moravské dědiny je románová kronika Aloisa Mrštíka za spoluautorstva jeho brata Viléma v dvoch zväzkoch, vydaná prvýkrát v rokoch 1903 – 1904.
Rok na vsi popisuje udalosti vo fiktívnej moravskej dedinke Habrůvce pravdepodobne od jesene do leta jedného roka v poslednom desaťročí 19. storočia. Autor v diele ukazuje rôzne zvyky, tradície, obyčaje a zábavy, ktoré sa cez rok konajú na vsi. Dialógy postáv používajú dialekt na pomedzí hanáckeho a slováckeho nárečia. Inšpiráciou bola Aloisovi dedina Diváky, kde pôsobil ako učiteľ a správca školy.
John Venn

John Venn (* 4. august 1834, Kingston upon Hull – † 4. apríl 1923, Cambridge) bol anglický matematik, logik a filozof, známy predovšetkým ako tvorca Vennových diagramov, ktoré sa používajú v teórii množín, pravdepodobnosti, kombinatorike, štatistike, logike a počítačových odboroch.
Imperio

Imperio bola rakúska tanečná eurodance skupina založená v roku 1994, Norbertom Reichartom.
Hudobná kariéra.
V roku 1995 vydala skupina svoj prvý album "Veni Vidi Vici" kde bol spevákom Manuela Ray a raperom Michael Harris. Najúspešnejší singel z tohto albumu bol "Veni Vidi Vici" ktorého sa predalo takmer 250 000 kópií. Ich druhý album "Return to Paradise" bol vydaný v roku 1996 kde tentoraz skupinu prezentoval profesionálny tanečník a raper Lawrence Madia. Tretí album skupiny nebol nikdy vydaný, posledný promo singel bol uvedený v roku 2001 pod názvom „Voices Of Eternity“.
Najpopulárnejšimi skladbami tejto skupiny boli „Quo Vadis“, „Nostra Culpa“, „Veni Vidi Vici“, „Return To Paradise“, „Atlantis“ a „Wings Of Love“.
Majstrovstvá Európy vo faustbale mužov 2014

Majstrovstvá Európy vo faustbale mužov 2014 boli v poradí 19. Majstrovstvá Európy vo faustbale mužov, ktoré organizuje Medzinárodná faustbalová asociácia (IFA). Konali sa od 29.31. augusta 2014 v Oltene, v kantóne Solothurn, vo Švajčiarsku, za účasti 6 tímov. Švajčiarsko bolo organizátorom európskeho šampionátu mužov šiestykrát, pričom v rokoch 1970 a 1991 ich organizoval práve Olten. Všetky zápasy sa hrali na štadióne Stadion Kleinholz s kapacitou 9 000 miest (z toho 1 000 miest na sedenie). Svoj dvanásty titul získalo Nemecko, ktoré vo finále zvíťazilo nad domácim družstvom a obhajcom prvenstvaŠvajčiarskom.
Margaret Olleyová

Margaret Hannah Olleyová (* 24. jún 1923, Lismore, Austrália† 26. júl 2011, Paddington,) bola austrálska maliarka, ktorá mala viac ako 90 samostaných výstav.
Narodila sa v Lismore v Novom Južnom Walese. Počas stredoškolského vzdelania navštevovala Sommerville House v Brisbane. Jej zameranie na umenie ju prinútilo vypustiť hodiny francúzskeho jazyka namiesto hodín umenia. Jej práca sa zameriavala na zátišia. V roku 1997 Art Gallery of New South Wales usporiadala výstavu retrospektívu jej života. V roku 1947 jej bola udelená úvodná cena Mosman Art Prize. 13. júla 2006 darovala maliarske práce Arts Gallery of New South Wales v hodnote 7 miliónov dolárov.
Zomrela doma v Padingtone v Novom Južnom Walese 26. júla 2011 vo veku 88 rokov. Bola slobodná a bezdetná.
Schrei

Schrei je debutový album nemeckej, rockovej skupiny Tokio Hotel.
Vydaný bol v roku 2005 a neskôr bol prerobený do re-edície s názvom Schrei – so laut du kannst, ktorý vyšiel v roku 2006. Z albumu boli vydané štyri single: "Durch den Monsun", "Schrei", "Rette mich" a "Der letzte Tag". 
Z albumu "Schrei" sa celosvetovo predalo cez 1 500 000 kópií a z albumu "Schrei - so laut du kannst" cez 100 000.
Majstrovstvá Európy v touch rugby 2014

Majstrovstvá Európy v touch rugby 2014 boli v poradí 10. Majstrovstvá Európy v touch rugby, ktoré organizuje Európska federácia touch rugby (EFT). Konali sa v Swansee, vo Walese od 7.10. augusta 2014, za účasti 9 mužských, 7 ženských a 11 zmiešaných tímov. Nováčikmi turnaja boli mužské tímy Luxemburska a Maďarska, ženské tímy Belgicka, Írska a Španielska a zmiešaný tím Katalánska. Z troch hlavných kategórií získalo Anglicko u mužov a u žien zlatú medailu. V mixe skončilo strieborné, keď zlatú medailu obhájilo Škótsko.
Všetky zápasy sa hrali v športovom komplexe Swansea University Sports Village a jeho ôsmich ihriskách. Majstrovstiev sa zúčastnilo spolu 52 tímov z 16 krajín a 72 medzinárodných rozhodcov. Okrem mužov, žien a mixu sa tradične uskutočnili aj turnaje veteránov do 35 a do 40 rokov, žien do 27 rokov a v mixe veteránov.
Účastníci.
 Umiestnenie v európskom rebríčku EFT.
Zimmer 483

Zimmer 483 je druhý štúdiový album nemeckej, rockovej skupiny Tokio Hotel. 23. februára 2007 bol vydaný v Nemecku a pilotným singlom bola skladba "Übers Ende der Welt". Neskôr boli vydané ďalšie dva single: "Spring nicht" a "An deiner Seite (Ich bin da)". Počas prvých dvoch mesiacov sa predalo cez 375 000 kópií. Album bol neskôr vydaný aj v Digipack verzii, ktorá obsahovala bonusové DVD, Making of "Übers Ende der Welt", interview a foto galériu.
Scream

Scream je názov prvého anglického albumu nemeckej, rockovej skupiny Tokio Hotel. Obsahuje anglické verzie ich nemeckých skladieb, pochádzajúcich z albumov Schrei a Zimmer 483. Osem z dvanásť skladieb sú z albumu Zimmer 483 a zvyšné štyri sú z CD-čka Schrei. V nemecky hovoriacich krajinách bol album vydaný pod názvom Room 483, čo je anglický preklad názvu ich druhého štúdiového albumu. Prvým singlom bola skladba "Monsoon", čo je anglická verzia skladby "Durch den Monsun".
Celkom bolo z albumu vydaných päť singlov: "Monsoon", "Ready, Set, Go!", "Scream", "Don't Jump" a "1000 Oceans".
Elektrický rušeň 162

Elektrický rušeň 162 (predtým E 499.3, továrenské označenie Škoda 98E1) je rýchlikový rušeň na jednosmernú napájaciu sústavu 3 kV z produkcie Škody Plzeň. Vychádza z rady 163 a je s ňou do značnej miery zhodný. Hlavný rozdiel oproti 163 je zmena prevodového pomeru a iné trakčné motory.
História.
Rušne boli objednané v 80. rokoch, pretože práve v tom čase sa začalo vážne uvažovať o zvýšení rýchlosti na najvýznamnejších tratiach vtedajších ČSD zo /h na /h. Stroje však boli dodané až po nežnej revolúcii. Od začiatku boli nasadzované na rýchliky a expresy na vtedajšom hlavnom ťahu, dnes I. koridor, len na Slovensku sa objavujú aj v čele osobných vlakov. V 90. rokoch boli ale u časti rušňov vymenené podvozky sa strojmi radu 363 z dôvodu nedostatku dvojprúdových rušňov s rýchlosťou nad /h. Tieto stroje potom teda získali podvozky s prevodovým pomerom pre rýchlosť /h, preto potom boli preznačeniu na rad 163 spoužitím pôvodných poradových čísiel zvýšených o 200. Zvyšným strojom radu 162 boli neskôr dosadené tlmiče vrtivých pohybov podvozku, nový vlakový zabezpečovač, bezpečnostné lepené čelné skla a elektronické rýchlomery. Po tejto modernizácii ešte len mohli byť schválené pre prevádzku rýchlosťou /h i po koridorových tratiach (do roku 1999 okrem strojov 162.052, 162.053 a 162.054 mali ostatné schválenú maximálnu rýchlosť iba /h).
Prevádzka.
Medzi najvýznamnejšie výkony týchto strojov patrí ich nasadenie na vlaky SuperCity Manažér a Mladý svet na konci 90. rokov, kedy s týmito vlakmi jazdili bez jedinej zastávky z Ostravy do Prahy.
V súčasnosti sú dislokované v depách Praha, väčšina v prevádzkovej jednotke Děčín, a Žilina. Z Prahy odchádzajú ako rušne rýchlikov do Děčína. Dvojica pražských lokomotív slúži ako záloha pre expresy z Bratislavy na východ, prípadne aj pre rýchliky do Luhačovíc.
Regiojet.
Spoločnosť Regiojet zakúpila v máji 2010 od talianskej železničnej spoločnosti Ferrovie Nord Milano 9 lokomotív typu Škoda 99 e z roku 1991. Okrem úprav pre prevádzku na sieti SŽDC bola rušňom zvýšená maximálna rýchlosť na /h a lokomotívy boli preznačené na rad 162.
Humanoid (album)

Humanoid je tretí nemecký a druhý anglický album nemeckej, rockovej kapely Tokio Hotel. Album bol nahrávaný v oboch jazykoch (anglickom a nemeckom), vydaný bol vydavateľstvami Island Records a Cherrytree Records. Pre obe verzie albumu bol použitý názov "Humanoid".
Nemecká verzia albumu bola vydaná 2. októbra 2009 v Nemecku a ostatných európskych krajinách, zatiaľ čo anglická verzia bola vydaná v USA 6. októbra 2009.
Prvým singlom bola skladba "Automatisch", ktorá vyšla 18. septembra 2009 a anglická verzia "Automatic" vyšla 22. septembra 2009 v USA. Neskôr vyšli ešte dva ďalšie single: "World Behind My Wall" a "Darkside of the Sun".
Maria (skladba Blondie)

"Maria" je skladba americkej skupiny Blondie nachádzajúca sa na ich siedmom štúdiovom albume "No Exit" z roku 1999. Skladba sa dá považovať za comeback skupiny, pretože bola vydaná ako ich prvý singel od singlu „War Child“ z roku 1982. Skladba dosiahla 1. miesto v britskom rebríčku UK Singles Chart. Napísal ju klávesista Jimmy Destri, ktorý tiež napísal niektoré zo starších hitov skupiny ako napr. „Atomic“. Hudobné video režíroval Alan Smithee.
Skladba sa nachádza aj na kompilačnom albume skupiny z roku 2014 "Greatest Hits Deluxe Redux", ktorý je súčasťou dvojalbumu s názvom "Blondie 4(0) Ever" spolu s ich desiatym štúdiovým albumom "Ghosts of Download". Album bol vydaný pri príležitosti 40. výročia založenia skupiny.
Zoznam skladieb.
"Všetky skladby napísal Jimmy Destri ak nije uvedené inak."
UK CD 1
UK CD 2
UK CD 3 (promo only)
UK Cassette
US CD
US 12" 1
US 12" 2
Mexico CD (promo only)
Thailand CD (promo only)
Debbie Harryová

Deborah Ann „Debbie“ Harry (*1. júla 1945 ako Angela Trimble, Miami, Florida, USA) je americká speváčka, skladateľka, textárka a herečka. Najviac je známa ako speváčka v punk/new wave skupine Blondie.
Osobný život a začiatky v kariére.
Narodila sa v Miami v štáte Florida a o tri mesiace bola adoptovaná manželmi Catherine a Richardom Smithom Harryovcami, majiteľmi obchodu so suvenírmi v Hawthorne v štáte New Jersey. Ako tínedžerka navštevovala Hawthorne High School, ktorú absolvovala v roku 1963, neskôr chodila na  Centenary College v Hackettstowne v štáte New Jersey kde úspešne doštudovala v roku 1965. Pred začatím speváckej kariéry sa presťahovala do New Yorku a koncom 60-ych rokov pracovala rok ako sekretárka. Potom bola servírkou, go-go tanečnicou a hosteskou „Playboy Bunny“.
Koncom 60. rokov Harry začala svoju hudobnú kariéru ako sprievodná speváčka folk-rockovej skupiny The Wind in the Willows. V roku 1974 vstúpila do skupiny The Stilettos, do ktorej sa krátko potom pripojil aj budúci gitarista skupiny Blondie a jej budúci priateľ Chris Stein.
Po odchode z tejto skupiny Harry a Stein založili kapelu Angel and the Snake. Tú neskôr premenovali na Blondie.
NHL 1972/1973

Sezóna 1972/1973 bola 56. sezóna NHL. Prvýkrát v histórii sa súťaže zúčastnilo 16 tímov. Novoprijatými klubmi boli Atlanta Flames a New York Islanders. Títo noví účastníci boli do NHL kooptovaní mimoriadne rýchlo z dôvodu, aby novopostavené haly v New Yorku a Atlante nepripadli klubom novovzniknutej konkurenčnej WHA.
Základná časť sa hrala v dvoch osemčlenných divíziach, v ktorých každý tím odohral 78 zápasov. Najlepší štyria z divízii postúpili do štvrťfinále play-off.
Víťazom základnej časti sa stal Montreal Canadiens, ktorý potom po víťazstve 4 – 2 na zápasy vo finále play-off nad Chicago Black Hawks získal aj Stanley Cup.
Play-off.
Pätnásťgólová prestrelka v piatom finále.
"Čísla v zátvorke pred menami niektorých domácich a za menami hosťujúcich hráčov označujú koľký gól označený hráč počas play-off v sezóne 1972/1973 práve zaznamenal."
Juraj Sagan

Juraj Sagan (* 23. december 1988, Žilina) je slovenský profesionálny cestný cyklista jazdiaci za francúzsky UCI World Tour tím TotalEnergies Profesionálom je od roku 2007. Je starším bratom Petra Sagana, ktorého pritiahol k cyklistike.Juraj Sagan ukončil karieru dňa 25.9.2022 po tom čo odstúpil z MS v cyklistike
Začiatky.
Juraj Sagan začínal so svojím bratom Petrom. Zo začiatku sa orientoval na horskú cyklistku. Z horskej cyklistiky prestúpil na cestnú, dôvodom bola aj horšia ekonomická perspektíva.
Profesionálna kariéra.
Svoju prvú zmluvu podpísal s tímom Dukla Trenčín.
Jeho úlohou v súčasnom tíme Tinkoff-Saxo je podpora vrchárov. Ako povedal v rozhovore pre .týždeň: „Som ten typ jazdca, ktorý vyhrá možno jedny preteky za celú kariéru. Som teda viac-menej robotník, ale bez takých ako som ja by nebolo ani tých najväčších úspechov jednotlivcov.“ V tíme bol nespokojný, že ho neposielali na viacej pretekov.
Počas leta (a Tour de France) 2014 sa začalo hovoriť o odchode súrodencov z tímu Cannondale. Podľa Juraja kladie podmienky Peter, Juraj prestúpi s ním. V roku 2015 sa Juraj stal spoločne s Petrom členom ruského tímu Tinkoff-Saxo pod vedením Olega Tinkova.V roku 2018 Peter a Juraj prestúpili do týmu Bora Hansgrohe a v roku 2022 spolu prestúpili do TotalEnergies.
Megara (rozlišovacia stránka)

Megara môže byť:
Medzinárodné majstrovstvá v austrálskom futbale 2014

Medzinárodné majstrovstvá v austrálskom futbale 2014 boli v poradí 5. Medzinárodné majstrovstvá v austrálskom futbale mužov a žien, ktoré organizuje komisia Australian Football League (AFL). Konali sa v Melbourne, v Austrálii (rovnako ako predchádzajúce 4 turnaje) od 10.23. augusta 2014, za účasti 18 mužských a 7 ženských tímov. Nováčikmi turnaja boli mužské tímy Indonézie a Pakistanu a ženské tímy Fidži a Tongy. Zápasy sa hrali v 17-tich dejiskách v Melbourne či v jeho blízskom okolí. Titul neobhájilo ani jedno z družstiev Írska. V mužskej kategórii sa stala druhýkrát víťazom Papua-Nová Guinea a v ženskej kategórii zvíťazila Kanada.
Účastníci.
Pozn.: Číslo v zátvorke udáva umiestnenie vo svetovom rebríčku k augustu 2013.
Sagan (priezvisko)

Sagan je priezvisko. Na Slovensku je rozšírené predovšetkým v mestách Žilina a Svidník. V Česku je menej časté, s najväčším výskytom v Třinci.
Známi nositelia.
Pozri v článku Sagan.
Sagán (priezvisko)

Sagán je priezvisko. Na Slovensku a v Česku je veľmi zriedkavé, vyskytuje sa len v Košiciach, Korejovciach (okres Svidník), resp. Opave.
Známi nositelia.
Pozri v článku Sagán.
Markoš (priezvisko)

Markoš je slovenské priezvisko. Najčastejšie je v Bratislave a obci Jastrabá (okres Žiar nad Hronom).
Známi nositelia.
Pozri v článku Markoš.
Markos (priezvisko)

Markos je priezvisko. Na Slovensku je veľmi zriedkavé, vyskytuje sa len v mestách Košice, Komárno, Galanta, Šaľa a Rožňava.
Známi nositelia.
Pozri v článku Markos.
Markuš (priezvisko)

Markuš je slovenské priezvisko. Najčastejšie je v obci Kokošovce (okres Prešov), Prešove a Tepličke nad Váhom.
Známi nositelia.
Pozri v článku Markuš.
Markus (priezvisko)

Markus je priezvisko. Na Slovensku je najčastejšie je v Bratislave, Polomke a Závadke nad Hronom (obe okres Brezno). V Česku je najrozšírenejšie v Prahe.
Známi nositelia.
Pozri v článku Markus.
Márkus (priezvisko)

Márkus je maďarské priezvisko. Na Slovensku je najčastejšie v Šamoríne a Štúrove.
Známi nositelia.
Pozri v článku Márkus.
Markos

Markos môže byť:
Markus

Markus môže byť:
Marek

Marek môže byť:
Markuš

Markuš je priezvisko, pozri Markuš (priezvisko), napr.:
Marek (priezvisko)

Marek je české a slovenské priezvisko odvodené od mena Marek. Český ženský tvar je Marková, slovenský väčšinou Mareková.
V Česku je veľmi časté, najviac v mestách Praha, Brno, České Budějovice a Hradec Králové. Na Slovensku je najrozšírenejšie v mestách Bratislava, Myjava, Malacky a Poprad.
Známi nositelia.
Pozri v článku Marek.
Mareček (priezvisko)

Mareček je české a slovenské priezvisko odvodené od mena Marek. Ženský tvar v oboch jazykoch je Marečková, na Slovensku zriedkavo aj Marečeková.
V Česku je najčastejšie v mestách Praha, Brno, Hradec Králové a Uherské Hradiště. Na Slovensku je najrozšírenejšie v obci Vrbovce (okres Myjava) a mestách Bratislava, Púchov, Myjava. Spomína sa populárnom českom filme „Marečku, podejte mi pero!“, ide o meno bývalého žiaka profesora češtiny Hrbolka, ktorý tak nazýva žiaka Tučka sediaceho na rovnakom mieste.
Známi nositelia.
Pozri v článku Mareček.
Mareček

Mareček môže byť:
Marko (priezvisko)

Marko je slovenské priezvisko odvodené od mena Marko. Najrozšírenejšie je v Bratislave, Topoľčanoch, Chynoranoch (okres Topoľčany) a Hriňovej.
Známi nositelia.
Pozri v článku Marko.
Marko

Marko môže byť:
Márkuš (priezvisko)

Márkuš je priezvisko. Na Slovensku nie je časté, s najväčším výskytom v mestách Lučenec a Fiľakovo. 
Známi nositelia.
Pozri v článku Márkuš.
Márkuš

Márkuš je priezvisko, pozri Márkuš (priezvisko), napr.:
Marková

Marková môže byť:
Marka (priezvisko)

Marka je priezvisko. Na Slovensku sa v neprechýlenej podobe vôbec nevyskytuje. V Česku sa v tejto podobe vyskytuje len v mestách Sokolov, Praha a Šternberk.
Známi nositelia.
Pozri v článku Marka.
Majstrovstvá Afriky v korfbale 2014

Majstrovstvá Afriky v korfbale 2014 boli v poradí 2. Majstrovstvá Afriky v korfbale, ktoré organizuje Africká korfbalová federácia (IKF Africa). Konali sa od 6.8. augusta 2014 v Lusake, v Zambii, za účasti 4 tímov. Nováčikmi turnaja boli družstvá Malawi a domácej Zambie. Všetky zápasy sa odohrali v "Olympic Youth Development Center". Titul obhajila Južná Afrika, ktorá vo finále zvíťazila nad družstvom Zimbabwe.
Turnaj zároveň slúžil ako kvalifikácia na Majstrovstvá sveta 2015, ktoré sa uskutočnia v Belgicku. Kvalifikovalo sa na ne iba víťazné družstvo.
Účastníci.
 Číslo udáva umiestnenie v medzinárodnom rebríčku IKF k novembru 2013.
Megara (mytológia)

Megara alebo Megaré ("Megara, Megaré") je v gréckej mytológii dcéra tébskeho kráľa Kreonta. Bola prvou manželkou hrdinu Herakla. 
Herakles sa s Megarou oženil, keď mal len osemnásť rokov. Nebol ešte najväčším hrdinom gréckych mýtov, svoju slávu mal iba pred sebou. Napriek tomu už vykonal čin, za ktorý mu boli Tébania a ich kráľ veľmi vďační. Herakles niekoľko rokov pásol dobytok na hore "Kithairón", kde sa už prejavila jeho chrabrosť, keď zabil leva, ktorý ničil stádo jeho otca Amfitryóna. Neskôr sa vybral do Téb a cestou stretol orchomenských vyslancov, ktorí si išli do Téb po sto volov. Bola to potupná daň, ktorú im museli Tébania každoročne platiť. Keď sa Herakles od nich dozvedel, čo je ich cieľom cesty, nahnevaný im odrezal uši i nos a zahnal ich domov. Onedlho sa preto rozpútala neľútostná vojna, v ktorej Herakles Orchomenčanov porazil a ich kráľa donútil, aby Tébanom vrátil dvojnásobok toho, čo od nich kedy dostal. Kráľ Kreón mu za to dal z vďaky za manželku svoju dcéru Megaru.
Ich manželstvo bolo dlho šťastné. Narodili sa im synovia, Thérimachos, Kreontiades a Déikoón. Rodina žila spokojne, až kým do ich šťastia nevstúpila pomstichtivá bohyňa Héra, ktorá Herakla oddávna prenasledovala, pretože jeho otcom bol jej manžel, najvyšší boh Zeus. Kým bol Herakles pastierom videlo sa jej všetko v poriadku, ale keď dosiahol všetko, po čom môže túžiť smrteľný človek, zoslala na neho šialenstvo. Herakles potom v zatemnení mysle zabil svoje deti. Po tomto hroznom čine musel opustiť mesto i manželku a odísť do vyhnanstva. 
Keďže mu tento čin neprestajne ťažil dušu, odobral sa do Delf, aby sa vo veštiarni dozvedel, ako svoj nešťastný skutok odčiniť. Boh Apolón mu ústami Pýtie oznámil, že musí vstúpiť do služieb mykénskeho kráľa Eurysthea a splniť dvanásť úloh, ktoré od neho dostane. Herakles potom dlhé roky slúžil kráľovi Eurystheovi a splnením nesmierne ťažkých úloh dosiahol večnú slávu. K Megare sa už nevrátil, lebo tá si našla útechu u Iolaa, syna jeho nevlastného brata Ifikla, ktorý sa do nej zaľúbil. Herakles ich láske nebránil a hľadal si inú manželku. Napokon sa oženil s Déianeirou a Megara dožila svoj život v manželstve s Iolaom.
Paradisio

Paradisio bola belgická eurodance skupina založená v roku 1994. 
Ich prvý singel „Un Clima idea“ sa objavil v roku 1995 a stal sa úspešným hlavne v Belgicku. Začiatkom roka 1996 skupina vydala ich druhý singel „Bailando“ ktorý si získal popularitu najmä vo Francúzsku, Dánsku, Nórsku, Fínsku, Švédsku. Bolo ho predaných takmer 550 000 kopií. Počas leta 1997 sa skladba stala populárna aj v ostatných krajinách Európy. V roku 1998 vytvorila coververziu skladby „Bailando“ holandská speváčka Loona.
James Rodríguez

James David Rodríguez Rubio (* 12. júl 1991, Cúcuta, Kolumbia) známy aj ako James Rodríguez alebo jednoducho James, je súčasný kolumbijský futbalista, ktorý momentálne (2024) hrá za brazílsky veľkoklub São Paulo a Kolumbijské národné futbalové mužstvo. Hráva na poste krídelníka alebo na pozícií stredného ofenzívneho záložníka.
Kariéra.
Odborníci ho radia medzi najväčšie futbalové talenty súčasnosti. James sa stal pomerne známym v Európe počas jeho pôsobenia v Porte, s ktorým vyhral niekoľko trofejí. Neskôr prestúpil do AS Monaka a v roku 2014 prestúpil z Monaka do Realu Madrid za sumu 80 miliónov €, čím sa stal najdrahším kolumbijským futbalistom v histórií. V roku 2017 prestúpil do Bayernu Mníchov.
Playahitty

Playahitty bola talianska eurodance skupina, známa hlavne kvôli celosvetovému hitu „The Summer is Magic“ z roku 1994, alebo skladbe „ 1-2-3! (Train with Me)“ z roku 1995.
Skupinu tvorili dvaja producenti Emanuele Asti a Stefano Carrara. Hlavnou speváčkou skupiny bola Giovanna Bersola, ktorá mala jeden z najznámejších vokálov v žánri eurodance.
Styx (hudobná skupina)

Styx je americká rocková skupina, ktorej obdobie najväčšej popularity trvalo od polovice 70. do začiatku 80. rokov. Známa je svojím spôsobom spájania progresívneho rocku so silou hard rockovej gitary. Sú považovaní za významných predstaviteľov teatrálneho hudobného žánru označovaného aj ako „arena rock“.
Kapela Styx má na svojom konte viacero významných hitov: „Lady“ (#6 v roku 1973), „Come Sail Away“ (#8 v roku 1977), „Babe“ (#1 v roku 1979), „The Best of Times“ (#3 v roku 1981), „Too Much Time on My Hands“ (#9 v roku 1981), či „Mr. Roboto“ (#3 v roku 1983) či ďalšie, ktoré bodovali nielen v USA ale aj v európskych hitparádach. Ich štyri po sebe nasledujúce štúdiové albumy získali od RIAA multiplatinové ocenenia, a šestnásť ich singlov sa v Spojených štátoch dostalo do Top 40.
Zoznam častí seriálu Upírske denníky

Upírske denníky (v originálnom znení "The Vampire Diaries") je americký fantasy-hororový seriál od producentov Kevina Williamsona a Julie Plec, ktorý je založený na knižnej sérii rovnomenného názvu, od americkej spisovateľky L. J. Smith. Seriál mal premiéru na televíznej stanici The CW 10. septembra 2009. Na Slovensku seriál vysiela stanica TV Markíza a TV Doma.
Seriál má osem sérii a bolo potvrdené, že ôsma séria je aj posledná.
Humanoid

Humanoid môže byť:
Ice MC

Ian Campbell (* 22. marec 1965, Nottingham, Spojené kráľovstvo), známy najmä pod umeleckým menom Ice MC, je raper a hudobník, ktorého kariéra dosiahla najväčší úspech v druhej polovici deväťdesiatych rokov.
Biografia.
Campbellovi rodičia pochádzajú z Jamajky, zatiaľ čo on vyrastal v Hyson Green v Nottinghame. Počas štúdia na vysokej škole dostal prezývku ICE ktorá sa stala súčasťou jeho kariéry.
Kariéra.
Prvé albumy.
V roku 1989 v Taliansku, stretol speváka a producenta Roberta Zanettiho, (známeho zo skupiny Savage). Ich prvý singel z roku 1989 vyšiel pod názvom „Easy“ a bol komponovaný v hip house štýle. Stal sa úspešným takmer v celej Európe, kde dosahoval rebríček TOP 5 v Taliansku a TOP 3 v Nemecku. Ďalšie dve single, „Cinema“ a „Scream“ z albumu "Cinema" ktorý bol vydaný v druhej polovici roku 1990, boli taktiež úspešné. Jeho druhý album "My World" z roku 1991 ale už nebol taký úspešný.
Najväčšie hity a úspech.
Jeho tretí album, "Ice'n'Green", bol vydaný v roku 1994 na čele zo speváčkou Alexiou. Obsahoval 3 najúspešnejšie skladby jeho kariéry a to „Think About the Way“, „It's a Rainy Day“ a „Take Away the Colour“, ktoré zdolávali rekordné rebríčky po celom svete. Campbell prezentoval nový vzhľad a nový štýl pod ktorým vystupoval, išlo o takzvaný raggamuffin štýl. O rok neskôr vyšiel v poradí jeho štvrtý album, "Ice'n'Green - The Remix Album" ktorý v podstate obsahoval len rôzne remixy skladieb z predchádzajúceho albumu.
Spolupráca s Masterboyom.
V roku 1996, Ice MC opustil Zanettiho a Alexiu z dôvodu nezhôd medzi nimi. Krátko na to vydal nový album pod názvom "Dreadatour", ktorý produkoval spoločne s Masterboyom. Hlavným hitom tohto albumu bola skladba „Give Me the Light“, ale album nemal moc vysokú úspešnosť. Medzi týmto obdobím, Ice MC pracoval spoločne s Masterboyom na ich nevydanej skladbe „Busy Body“. Neskôr v roku 1997 ale spoločne vydali skladbu „Energy“.
Koncom roka 2002, sa rozhodol vrátiť sa do Talianska a opäť kontaktovať Zanettiho. Spoločne začali tvoriť a pripravovať nový album "Cold Skool", ktorý bol vydaný na začiatku roka 2004.
Campbell je taktiež maliar, svoje diela predáva cez svoju osobnú webstránku.
La Cream

La Cream bola švédska trojčlenná eurodance skupina založená v roku 1998. Skupina vydala iba jeden album "Sound &amp; Vision", ktorý obsahoval niekoľko úspešných hitov ako „You“, „Free“ či „Say Goodbye“. 
Trio pozostávalo zo speváčky Tess Mattisson a producentov Freddiho Hogblada a Ariho Lehtonena. V roku 2000 sa Tess Mattisson vydala na sólovú kariéru, čo znamenalo rozpad skupiny.
Majstrovstvá Ázie a Oceánie v korfbale 2014

Majstrovstvá Ázie a Oceánie v korfbale 2014 boli v poradí 9. Majstrovstvá Ázie a Oceánie v korfbale, ktoré organizujú Ázijská korfbalová federácia (IKF Asia) a Oceánska korfbalová federácia (IKF Oceania). Konali sa od 17. do 23. augusta 2014 v Hongkongu, za účasti 10 tímov. Jediným nováčikom turnaja bolo družstvo Malajzie. Hongkong bol organizátorom ázijsko-oceánskeho šampionátu druhýkrát, predtým hostil turnaj v roku 2006. Všetky zápasy sa odohrali v "Kowloon Park Sports Centre". Titul obhajil Čínsky Tchaj-pej, ktorý vyhral všetky doterajšie turnaje majstrovstiev, na ktorých sa zúčastnil. Vo finále zvíťazil nad Austráliou.
Vo finálovom zápase bol zaznamenaný rekord v súhrnom počte bodov v jednom zápase na ázijsko-oceánskom šampionáte. Dovtedajší rekord 72 bodov v zápase TaiwanPakistan z majstrovstiev v roku 2010 bol prekonaný o 10 bodov.
Turnaj zároveň slúžil ako kvalifikácia na Majstrovstvá sveta 2015, ktoré sa uskutočnia v Belgicku. Kvalifikovali sa na ne 3 najlepšie družstvá.
Účastníci.
 Číslo udáva umiestnenie v medzinárodnom rebríčku IKF k novembru 2013.
Anselm Grün

Anselm Grün (* 14. január 1945, Junkershausen, Nemecko) je nemecký katolícky kňaz, benediktínsky mních, ekonóm, filozof a teológ (žiak Karla Rahnera). Je mimoriadne úspešným autorom duchovnej literatúry a hlavným ekonómom opátstva Münsterschwarzach. Napísal okolo dvesto kníh. Rad z nich bola preložená do niekoľkých jazykov, viac ako tridsať titulov sa dočkalo i českého vydania.
Mark

Mark môže byť:
Mark (priezvisko)

Mark je priezvisko. Na Slovensku sa v neprechýlenej podobe vyskytuje len raz – v obci Poniky (okres Banská Bystrica). Častejšie je v Česku, najviac v mestách Brno a Teplice.
Známi nositelia.
Pozri v článku Mark.
Márk (priezvisko)

Márk je je maďarské priezvisko odvodené od maďarskej podoby mena Marek. Na Slovensku sa vyskytuje predovšetkým v okrese Dunajská Streda, najviac v obciach Veľké Blahovo a Topoľníky.
Známi nositelia.
Pozri v článku Márk.
Michael Mark

Michael Mark môže byť:
Márk

Márk môže byť:
Česnek (priezvisko)

Česnek je české a slovenské priezvisko s významom cesnak. Na Slovensku je najčastejšie v Novej Dedinke (okres Senec) a Trnave. V Česku je najrozšírenejšie v mestách Znojmo a Třebíč.
Známi nositelia.
Pozri v článku Česnek.
Cesnak (priezvisko)

Cesnak (o význame pozri cesnak) je slovenské priezvisko. Najčastejšie je (s výrazným odstupom) v obci Bacúch (okres Banská Bystrica), Bratislave a Banskej Bystrici.
Známi nositelia.
Pozri v článku Cesnak.
Tirpák

Tirpák môže byť:
Tirpák (priezvisko)

Tirpák (o význame pozri Tirpáci) je slovenské priezvisko. Najčastejšie je v Michalovciach, Vranove nad Topľou, obci Soľ (okres Vranov nad Topľou) a Sečovciach. Vyskytuje sa aj v Česku, najviac v meste Kadaň.
Známi nositelia.
Pozri v článku Tirpák.
Best of (Tokio Hotel)

Best of TH je prvá výberovka od nemeckej rockovej kapely Tokio Hotel, vydaná celosvetovo 14. decembra 2010, ale v ich rodnom Nemecku vyšla o deň skôr.
Album je zostavený z ich skladieb z albumov Schrei (2005), Zimmer 483 (2007), Scream (2007) a Humanoid (2009) plus obsahuje ešte dve nevydané skladby "Mädchen aus dem All" (ktorá bola pôvodne nahrávaná na album Schrei, no napokon sa do setlistu nedostala) a "Hurricanes and Suns", ktorú nahrali v roku 2009.
CD bolo vydané v troch verziách: Štandardná edícia (aj v nemčine, aj v angličtine) a limitovaná Deluxe verzia, obsahujúca aj anglické, aj nemecké skladby, s bonusovým DVD, obsahujúcim videoklipy k singlom a takzvané "Making of" k hudobným videám.
Zoznam skladieb.
Limitovaná Deluxe verzia.
Obsahuje aj nemecké, aj anglické skladby, ale iba jedno bonusové DVD so všetkými videoklipmi a "Behind the scenes" k niektorým vybraným videoklipom.
Železničná stanica Lužianky

Železničná stanica Lužianky je železničná stanica v Lužiankach v okrese Nitra.
Nachádza sa na tratiach 140 (Nové Zámky – Nitra – Prievidza) a 141 (Leopoldov – Kozárovce). Jej nadmorská výška je 
História.
Stanica bola otvorená v máji 1881. Pôvodne sa volala Uzbégh, neskôr Zbehy. Jej konečný názov bol zavedený 3. októbra 1948. V rovnaký deň sa zmenil aj názov obce: Šarlužky – Kajsa na Lužianky. Pôvodná stanica mala dve hlavné koľaje a jednu slepú. Trať Leopoldov – Lužianky bola otvorená v roku 1898, trať Lužianky – Zlaté Moravce až v roku 1938. Dispečing trate 141 sa nachádzal v Lužiankach. V roku 1912 bola stanica predĺžená o v smere na Nitru a zároveň bola rozšírená na 6 koľají. O rok neskôr bola pridaná ďalšia koľaj a elektrické zabezpečovacie zariadenie.
Súčasnosť a budúcnosť.
Od roku 2003 je v úseku Lužianky – Kozárovce (trať 141) zastavená osobná doprava, na úseku Leopoldov – Lužianky chodia osobné vlaky. Osobná doprava na trati 140 funguje.
V lete 2013 bola vybraná firma, ktorá uskutoční Technicko-ekonomickú štúdiu pre Elektrifikáciu a optimalizáciu trate Leopoldov – Nitra – Šurany. Súčasťou úprav trate by malo byť umožnenie bezbariérového prístupu na nástupištia, rekonštrukcia osvetlenia, inštalácia vizuálneho informačného systému na staniciach a zastávkach a na staniciach rozhlas pre cestujúcich. Najviac koľají, osem, bude elektrifikovaných v Nitre a v Lužiankach. Záverečná správa by mala byť hotová v marci 2015, po nej bude nasledovať projektová dokumentácia.
Awangarda

Awangarda (Avantgarda) je umelecká galéria v meste Vroclav v Poľsku.
Galéria bola založená v roku 1962 a je súčasťou zoskupenia piatich galérií súčasného umenia vo Vroclave, ktoré sú činné pod hlavičkou BWA - Biuro Wystaw Artysticznych. Nachádza sa v centre mesta Vroclav na ulici Wita Stwosza 32 a má viac ako 1000 m² výstavnej plochy. Galéria vznikla na mieste bývalého paláca Hatzfeld a jej nová podoba vznikla z vypracovaných plánov zohľadňujúcich pozostalé časti zrúcaniny niekdajšieho mestského paláca. Súčasťou vstupu do galérie sú dochované starožitné stĺpy získaných z predchádzajúceho Piastovského veliteľstva, pôvodné sú aj časti suterénu s dochovanými historickými klenbami.
Galéria Awangarda sa zameriava na prezentáciu súčasného poľského, ale aj svetového umenia. Od roku 1968 sa v priestoroch galérie pravidelne organizuje Medzinárodné trienále kresby z iniciatívy Andrzeja Willa. Na tomto podujatí vystavovalo viacero svetovo uznávaných umelcov: Christo, Milan Knížák, Hermann Nitsch, Zbigniew Dłubak.
Ako jediná galéria v Poľsku Awangarda vystavuje unikátne umelecké sklo a keramiku, ako zo študentskej tak profesionálnej produkcie, najmä v spolupráci s Akadémiou umení vo Vroclave. V spolupráci s Akadémiou výtvarných umení vo Vroclave (ASP) Awangarda pravidelne organizuje aj Národnú Výstavu Mladých Eugenia Gepperta ("Krajowa Wystawa Młodych im. Eugeniusza Gepperta"), tiež autorské výstavy a výstavy absolventov a študentov Vroclavskej akadémie.
V galérii Awangarda sa organizujú aj výstavy ktoré sa venujú konkrétnej problematike, napríklad výstava: "Poľská analitická abstrakcia", historické "Vroclavský plagát 1968 - 1993", "V kruhu galérie pod Monou Lisou", tiež organizuje cykly prednášok o umení a vizuálnej kultúre vo Vroclave a fotografické výstavy ("Fotografowie z Pragi / Pražskí fotografi").
Od roku 1999 pri galérii pôsobí otvorené štúdio Studio BWA. Spolu s ďalšími inštitúciami - Národné múzeum a Nadácia WRO usporadúva výstavy klasikov umeleckého sveta, medzi inými sa tu objavili diela Lucia Fontany, Guntera Ueckera, Erica Andersena.
Galéria Awangarda sa zaoberá aj publikačnou činnosťou a vzdelávacími aktivitami.
Tacoma

Tacoma môže byť:
Panamerické majstrovstvá v tchoukballe

Panamerické majstrovstvá v tchoukballe je vrcholné americké podujatie národných družstiev v tchoukballe, ktoré riadi Medzinárodná tchoukballová federácia (FITB). Prvý turnaj sa uskutočnil v roku 2012 v Uruguaji (vtedy ešte niesol názov Majstrovstvá Južnej Ameriky), v mužskej i ženskej kategórii zároveň. Majstrovstvá prebiehajú s 2-ročnou periodicitou. Mužské družstvo zvíťazilo na všetkých doteraz konaných turnajoch; v ženskej kategórii získal najviac prvenstiev .
Majstrovstvá Južnej Ameriky.
Panamerickým majstrovstvám predchádzali majstrovstvá Južnej Ameriky. Prvý turnaj sa organizoval v roku 2006 v Argentíne. Uskutočnili sa 3 turnaje, z toho sa dvakrát odohrala aj kategória žien. Zakaždým zvíťazili družstvá Brazílie.
Coelho

Coelho môže byť:
Coelho (priezvisko)

Coelho je portugalské priezvisko s významom zajac. V Česku je veľmi zriedkavé, vyskytuje sa len v mestách Praha, Liberec, Uherské Hradiště a Olomouc. Na Slovensku sa vôbec nevyskytuje.
Známi nositelia.
Pozri v článku Coelho.